ዘረኛዉ የወያኔ አገዛዝ በህዝብና በአገር ላይ የሚፈጽመዉን ግፍና በደል በመሸሽ ከኢትዮጵያን እየጣለ የሚሰደደዉ ሰዉ ቁጥር ከግዜ ወደ ግዜ እየጨመረ መምጣቱን ከአገር ዉስጥና ከአለም አቀፍ ተቋሞች የሚመጡ መራዎች ጠቆሙ። በቅርቡ ከወያኔዉ የሰራተኛና ማህበራዊ ጉዳይ ሚኒስቴር የተገኘው መረጃ እንደሚያመለክተው ባለፉት 2 ዓመታት ዉስጥ ብቻ ከ400 ሺ በላይ ዜጎች ኢትዮጵያን ለቅቀዉ መሰደዳቸዉ ታዉቋል። ይህንን እጅግ በጣም አሳሳቢ መረጃ ይፋ ያደረገዉ የሰራተኛና ማህበራዊ ጉዳይ ሚኒስቴር ሚኒስቴሩ ቃል አቀባይ ጨምሮ እንዳስረዳዉ ይህ ቁጥር የወያኔን ጫናና መከራ ላለማየት በሀጋዊ መንግድ አገር እየለቀቁ የሚሄዱትን ሰዎች እንደማይጨምር ታዉቋል።
